open-index/open-wikipedia-markdown huggingface dataset:
Didier Queloz

**Didier Patrick Queloz**, (23 di frivaru 1966), è n'astronumu svìzziru. Cu Michel Mayor è lu primu scuprituri di pianeti extrasulari. La scuperta la fìciru ntô 1995.

Queloz, Didier
Gravitazzioni univirsali

La **gravitazzioni univirsali** è na liggi dâ fìsica, chi dici ca du' corpi cilesti s'attiranu a vicenna cu na forza direttamenti prupurziunali ô prudottu dî massi e nvirsamenti prupurziunali ô quatratu dâ distanza. La custanti di gravitazzioni si ìnnica cu la littra *G*. N formula:

:\vec{F}_{2\,1} = \frac{ G m_1 m_2 }{\left| \vec{r}_2 - \vec{r}_1 \right|^3} (\vec{r}_2 - \vec{r}_1)= \frac{G m_1 m_2 }{\left|\vec r_{21} \right|^2} \hat r_{21}


La tiuria dâ gravitazzioni univirsali fu sistimata di nu puntu di vista matimàticu di Isaac Newton. Secunnu la liggenna si cunta ca appi l'idea vidennu càdiri nu pumu n terra: Ntâ Terra la forza di gravitati è chidda chi causa lu fattu ca li corpi lassati tummari, tummunu nterra.

Catigurìa:Fìsica
Catigurìa:Astronumìa
Distanza

N matimàtica la **distanza**, quarchi vota chiamata puru **distanza euclidea** tra du' punti è la misura dû segmentu ca li sipara.

Si li du' punti sunnu ntî nu pianu cartisianu, P=(p_x,p_y)\, e Q=(q_x,q_y)\,, la distanza è calculata secunnu la formula:
:\sqrt{(p_x-q_x)^2 + (p_y-q_y)^2}.

Sta formula è n'applicazzioni dû tiurema di Pitagura.
 
Si li du' punti sunnu ntî nu sistema cartisianu tridiminsiunali, P=(p_x,p_y,p_z)\, e Q=(q_x,q_y,q_z)\,, la distanza è calculata secunnu la formula:
:\sqrt{(p_x-q_x)^2 + (p_y-q_y)^2+(p_z-q_z)^2}.

Catigurìa:Giometrìa
Piriudu di rivuluzzioni

N **astronumìa** lu piriudu di rivoluzzioni è lu tempu chi ci metti nu corpu cilesti a furriari tornu tornu a n'autru cchiu massivu di iddu, e cu cui forma nu sistema gravitazziunali. E' lu casu di nu pianeta chi furria tornu ô suli, di na stidda chi furrìa tornu a n'autra stidda; di nu satelliti chi furrìa tornu a nu pianeta.

Catigurìa:Astronumìa
Terza liggi di Newton

La **terza liggi di Newton** o **dâ dinamica** dici ca siddu supra n corpu aggisci na forza allura esisti n'autru corpu supra cui aggisci n'autra forza dâ stissa ntinsitati e di sensu cuntrariu. Lu principiu è canusciutu puru comu **principiu di azzioni e riazzioni**.

Lu casu cchiù semprici è chiddu di na prisuna ca camina. Chê pedi na pirsuna ncugna na forza ntô tirrinu versu narreri, e lu tirrinu pi riazzioni ammutta la pirsuna annavanzi. Lu tirrinu nun si movi pirchì la so massa currispunni â massa dâ Terra e pirciò l'accilirazzioni ncugnata chi diriva dâ secunna liggi di Newton è trascurabbili.

Catigurìa:Fìsica
Joseph-Louis Lagrange

**Joseph-Louis Lagrange**, nasciutu **Giuseppe Lodovico Lagrangia** o ancora **Giuseppi Luiggi Lagrange** (Turinu, 25 di jinnaru 1736 – Pariggi, 10 di aprili 1813), fu nu matimaticu e astronumu italianu di nascita e formazzioni e attivu ntâ sò maturità scintifica a Birlinu e a Pariggi.

Lagrange è cunsidiratu unu dî matimatici cchiù nfluenti dû XVIII sèculu. La sò òpira cchiù mpurtanti è lu testu *Mécanique analytique* pubbricatu ntô 1788.

Li sò cuntribbuti cchiù mpurtanti n matimàtica foru ntâ tiurìa dî nùmmira e ntâ miccanica razziunali.

Ntî l'analisi matimatica nu tiurema va sutta lu sò nomu: Lu tiurema di Lagrange dici ca siddu na funzioni è dirivabbili ntî lu ntirvallu chiusu *[a,b]* allura esisti nu puntu c\in[a,b] tali ca f'(c)=\frac{f(b)-f(a)}{b-a}.

N astronumìa li cusidditti punti di Lagrange sunnu punti d'equilibbriu gravitazziunali ntô muvumentu orbitali di nu corpu tornu a n'àutru.

Lagrange, Joseph Louis
Lagrange, Joseph Louis
Miccanica razziunali

La **miccanica razziunali** è la parti dâ fìsica matimatica chi si òccupa di discriviri lu muvumentu di sistemi cchiù o menu cumplessi, suttapunuti a nu certu sistema di forzi prisenti e nu certu nùmmuru di gradi di libbirtati.

Catigurìa:Matimàtica
Punti di Lagrange

Li **punti di Lagrange** sunnu pusizzioni ntô spazziu, chi currispunnunu a punti di equilibbriu gravitazziunali ntô campu criatu di du' corpi cilesti chi interaggiscunu chê sò forzi gravitazziunali. Nu corpu di massa assai cchiù nica dî du' corpi principali, misu ntî nu puntu di Lagrange resta n'equilibbriu ntî ddà pusizzioni.

Li punti sunnu chiamati di Lagrange, n unuri ô matimaticu Joseph-Louis de Lagrange chi ntê 1772 ni calculau la pusizzioni.

Catigurìa:Fìsica
Catigurìa:Astronumìa
Luiggi Delneri

**Luigi Delneri** (Aquileia, 23 di austu 1950) ieni n'allenaturi di palluni ed ex iucaturi di palluni talianu, ntô ruolu di centrucampista, allenaturi da Juventus a partiri du 1º lugliu 2010. Ntà so carriera ha allenatu tanti squatri comu u Chievu, u Portu, a Roma, u Palermu, l'Atalanta e a Sampdoria.

Catigurìa:Sport
John Sheperd-Barron

**John Sheperd-Barron** (Shillong, 15 di giugnu 1925 – Inverness, 15 di maiu 2010) jè statu nu mminturi scuzzisi. Jè cunsidiratu, di assai genti, comu lu patri di lu Bancomat.

## Vita
Natu a Shillong, ntâ l'India, lu 15 di giugnu 1925, fici li sò studi ntâ l'Università di Edimburgo e ntâ l'Università di Cambridge. Ntî li anni sissanta accumincia a travagghiari ntâ la "De La Rue", e ntô 1967 accumincia a sviluppari lu ''cuncetto di distribbuzzioni automatica di dinaru 24 uri supra a 24.

La prima màchina vinni fatta funziunari a Enfield, ntî lu Nord di Londra ntô giugnu 1967.

Sheperd-Barron mossi a Inverness, Scozzia lu 15 di maiu 2010. Sò figghiu Nicholas jè ducenti di Giomitrìa algèbbrica ntâ l'Università di Cambridge.

## Noti

Catigurìa:Mmintura
Shepherd Barron, John
Shepherd Barron, John
Fernand Léger

thumb|250px|Fernand Léger
**Joseph Fernand Henri Léger** (4 di frivaru 1881 – 17 di austu 1955) fu nu pitturi a scurturi francisi. Li sò quatra sunnu canusciuti pi aviri aduttatu na forma assai urigginali di cubbismu ca iddu chiamau *tubbismu*.

Leger, Fernand
Leger, Fernand
Leger, Fernand
Sìmmulu

Nu sìmmulu è n'elimentu dâ cumunicazzioni. Esprimi li cuntinuti di nu significatu. 

## Usi cumuni
Pò essiri usatu di manera figurativa comu certi elimenti chi cumparunu ntê quatra a carattiri didascalicu,  o comu ntê suggetti aduttati pi idintificari nu partitu, na marca o nu logu.

Nu simmulu pò essiri usatu pi idintificari na riliggiuni o nu situ a carattiri riliggiusu comu na chiesia, na muschea.

## Talia puru

*Simmulismu

Catigurìa:Cumunicazzioni
Duminicu Cimarosa

**Duminicu Cimarosa** (Aversa, 17 di dicèmmiru 1749 – Venezzia, 11 di jinnaru 1801) fu nu cumpusituri italianu, unu di l'ùrtimi rapprisintanti d'a Scola musicali napulitana. Fu una dî fiuri cintrali di l'òpira, e n particulari di l'òpira buffa, dû tardu Setticentu.

## Opiri
* La finta parigina 1773
* L'Armida immaginaria 1777
* Il pittor Parigino 1781
* La biondolina 1781
* La ballerina amante 1782 
* Il marito disperato 1785
* Il fanatico burlato 1787
* Volodomiro 1787
* Il Matrimonio segreto 1792
* Imprudente fortunato 1797
* Artemisia 1801

## Lijami di fora
* Il Credulo
* L'Apparenza inganna ossia la Villeggiatura
*https://imslp.org/wiki/Category:Cimarosa,_Domenico

Cimarosa, Duminicu
Belfast

thumb|400px|Viduta dâ cità.

**Belfast** è na cità di circa 280 mila abbitanti. È la capitali di l'Irlanna dû Nord, riggiuni di l'ìsula d'Irlanda c'apparteni ô Regnu Junciutu, sutta la curona dî suvrani ngrisi.

Catigurìa:Regnu Unitu
Tolosa

**Tolosa** (o **Tulusa**) è na citati dû sud dâ Francia. Havi na pupulazzioni di circa 440.000 abbitanti. E' la capitali dû dipartimentu dâ Haute-Garonne e dâ Riggiuni Midi-Pyrénées.

## Lingua

A Tolosa, si pàrranu l'occitanu e lu francisi. Ntô Mediuevu l'occitanu ci era già parratu prima dû francisi.

Catigurìa:Citati dâ Francia
Midi-Pirinei

thumb|300px|Li Midi Pirinei ntâ carta dâ Francia.

Li **Midi-Pirinei** sunnu na riggiuni dâ Francia. La capitali è Tolosa. Havi na supirfici di 45'300 km quatrati e na pupulazzioni di circa 2'860'000 abbitanti.

## Talia puru
* Pirinei

Catigurìa:Riggiuni francisi
Alsazzia

L' **Alsàzzia** è na riggiuni dâ Francia. La capitali è Strasburgu. Havi na supirfici di 8280 km quatrati e na pupulazzioni di circa 1'800'000 abbitanti. Si cumponi di du' dipartimenta, lu Renu Autu e lu Renu Vasciu.

## Talia puru

* Renu

Catigurìa:Riggiuni francisi
Dipartimentu francisi

Lu **dipartimentu francisi** è na divisioni amministrativa tirrituriali chi raggruppa diversi cumuni. Diversi dipartimenta formanu na Riggiuni. Currispunni â pruvincia n' Italia. N Francia esistunu 100 dipartimenta (pi fari nu parauni n Italia lu nummuru di pruvinci è tanticchia cchiossai di 100). Quattru dî sti dipartimenta sunnu dipartimenta dabbanna ô mari, pirchì apparteninu a tirritoria francisi di l'oceanu Atlanticu o Pacificu.

Catigurìa:Francia
Auta Nurmannia

thumb|300px|L'Auta Nurmannia ntâ carta dâ Francia.
L' **Auta Nurmannìa** è na riggiuni dâ Francia. La capitali è Rouen. Havi na supirfici di 12317 km quatrati e na pupulazzioni di circa 1'860'000 abbitanti. Si cumponi di du' dipartimenta, la Senna Marittima e l' Eure.

## Talia puru

*Nurmanni

Catigurìa:Riggiuni francisi
Buimunnu di Antiochia

**Buimunnu di Antiochia** (1058 - San Marcu Argentanu 3 di marzu 1111) fu Principi di Tarantu, titulu chi ereditau di sò patri Rubbertu lu Guiscardu. Fu unu dî capi dâ prima cruciata e ntô 1098 funnau lu principatu di Antiochia.

Catigurìa:Biografìi
Gradu di libbirtati

Lu **nùmmiru di gradi di libbirtati** di nu puntu matiriali è lu nummiru di variabbili nnipinnenti nicissari pèi ditirminari univocamenti la sò posizzioni ntô spazziu.

## Esempia
*Na massa attaccata a nu pendulu pò muvirisi ntâ supirfici di na sfera, e havi pirciò du' gradi di libbirtati.
*Siddu la massa attaccata ô pendulu si pò mòviri sulu ntî nu pianu, allura la massa havi nu gradu di libbirtati.

Catigurìa:Fìsica
Aquitania

thumb|300px|L'Aquitania ntâ carta dâ Francia.

L' **Aquitania** è na riggiuni dâ Francia. La capitali è Bordeaux. Havi na supirfici di 41309 km quatrati e na pupulazzioni di circa 3'150'000 abbitanti. Si cumponi di di cincu dipartimenta.

Catigurìa:Riggiuni francisi
Lurena (riggiuni francisa)

thumb|300px|La Lurena ntâ carta dâ Francia.

La **Lurena** è na riggiuni dâ Francia. Havi na supirfici di 23547 km quatrati e na pupulazzioni di circa 2'400'000 abbitanti. Si cumponi di quattru dipartimenta. Li cità principali sunnu Metz e Nancy. 

Catigurìa:Riggiuni francisi
Île-de-France

L' **Île-de-France** è na riggiuni dâ Francia. Havi na supirfici di 12011 km quatrati e na pupulazzioni di circa 11'600'000 abbitanti. Si cumponi di ottu dipartimenta. La capitali è Pariggi. 

Catigurìa:Riggiuni francisi
Ka‘ba

La **Ka'ba** o **Kaaba** (chi veni a diri cubbu) è na custruzzioni chi s'attrova ô centru dâ Mecca. E' cunsidiratu nu munumentu sacru pi l'islam. Esistia già n'èbbica preislamica. E' la meta dî pilligrinaggi chi annuarmenti si cèlibbranu â Mecca duranti lu ramadan.

Catigurìa:Islam
Ramadan

Lu **ramadan** è lu nomu di nu misi dû calindariu islamicu. E' lu misi n cui li mussurmani fannu nu votu di nun manciari duranti lu jornu e n cui tutti l'attivitati sunnu arriddotti. Siddu è pussibbili, nu mussurmanu avissi a ghiri armenu na vota â Mecca n pilligrinaggiu duranti lu ramadan.

Catigurìa:Islam
Iglesias

**Iglesias**, 28'000 abbitanti, è na cità e dâ Sardigna, co-capuluòcu cu Carbonia di la pruvincia di Carbonia-Iglesias. La sò storia è liata ê minieri di cravuni, ma puru di zincu e chiummu.

Catigurìa:Cumuna dâ pruvincia di Carbonia-Iglesias
Sanluri

**Sanluri**, 8'600 abbitanti, è na cità e dâ Sardigna, co-capuluòcu cu Villacidru di la pruvincia dû Mediu Campidanu. 

Catigurìa:Cumuna dâ pruvincia dô Mediu Campidanu
Lanusei

**Lanusei**, 5'200 abbitanti, è na cità e dâ Sardigna, co-capuluòcu cu Tortolì di la pruvincia di l'Ugghiastra. 

Catigurìa:Cumuna dâ pruvincia di l'Ogliastra

## Note
Tempiu Pausania

**Tempiu Pausania**, 14'200 abbitanti, è na cità e dâ Sardigna, co-capuluòcu cu Olbia di la pruvincia di Olbia-Tempiu. 

Catigurìa:Cumuna dâ pruvincia di Olbia-Tempiu
Haifa

**Haifa** è na cità dû nord di Israeli. Havi circa 265'000 abbitanti. S'affaccia ntô mari Miditirraniu.

Catigurìa:Israeli
Carbonia

**Carbonia**, 30'000 abbitanti, è na cità e dâ Sardigna, co-capuluòcu cu Iglesias di la pruvincia di Carbonia-Iglesias. La sò storia è liata ê minieri di cravuni.

Catigurìa:Cumuna dâ pruvincia di Carbonia-Iglesias
Cluduveu III

**Cluduveu III** fu lu pritinnutu figghiu di Clotariu III, prubabbirmenti fàusu. La mastru dû palazzu lu misi ô tronu di Austrasia ntô 675 quannu avìa 5 anni. Ristau ô tronu nzinu ô 676 quannu fu dipunutu e mannatu ntî nu munasteru unni muriu a na data scanusciuta.

## Talia puru

*Franchi
*Re di Francia

Catigurìa:Suvrani francisi
Lager

Nu **lager** nu campu di cuncintramenti e di sterminiu usati all'èbbica dâ Girmania di Hitler. E'na parola di etimoluggìa tidesca (lu significatu urigginali è *campu*).

Lu sistema dî lager vinni usatu a partiri dô 1933 pi cunfinari l'uppusitura pulitici ô nazzismu, chi ô principiu eranu cumunisti, socialdemocratici e ubbittura di cuscienza, ntî nu sensu assai simili a chiddu dî gulag di l'Unioni Suviètica. N sèquitu, foru usati pi la ditinzioni e lu stirminiu di l'ebbrei e àutri catigurìi di genti (zingari, omosissuali apolidi).

Li lager cchiù granni erani prisenti ntê tirritoria dâ Girmania Austria a Pulònia e fori chiddi di Auschwitz, Buchenwald, Dachau e Mauthausen. Ntô nord Italia, esisteru campi di cuncintramentu, comu la Risiera di San Sabba, chê stissi funzioni.

Catigurìa:Secunna guerra munniali
Vufflens-sur-Morges

thumb|300px|Lu casteddu di Vufflens.

**Vufflens-le-Château** è nu cumuni svìzziru chi s'attrova ntô Cantuni Vaud. Havi circa 670 abbitanti. 

Catigurìa:Cumuni dû cantuni Vaud
Horace-Bénédict de Saussure

**Horace Bénédict de Saussure** (Conches 17 di frivaru 1740 - 22 di jinnaru 1799) fu nu naturalista e gioluggu svìzziru. E' cunsidiratu comu lu funnaturi di l'alpinismu. Fu tra li primi turisti forasteri a acchianari supra l'Etna ntô sò viagghiu n Italia tra lu 1772 e lu 1773. La sò acchianata è rivurdata ntî nu scrittu sòu unni discrivi la spirenza.

De Saussure, Horace-Benedict
De Saussure, Horace-Benedict
Alpinismu

L' **alpinismu** è n'attività spurtiva chi si basa supra la capacitati di acchianari ntê muntagni cu l'aiutu di attrezzi e accissori adiquati, suli o n cumpagnia. 

La parola diriva di la catina di l'Alpi, n cui li primi spirenzi di alpinismu fu fatti, n particulari già ntô XVIII sèculu dû naturalista e giuloggu svìzziru Horace-Bénédict de Saussure.

L'alpinismu si pràtica raramenti a sulu, pi li pirìcula chi s'apprisèntanu. Svurgiutu n cumpagnia, la cumpagnia pigghia lu nomu di di *curdata*, dû fattu ca li pirsuni sunnu tinuti l'una a l'autra cu na corda di sicurezza n casu di sciddicatina.

Catigurìa:Sport
Chêne-Bougeries

**Chêne-Bougeries** è nu cumuni svìzziru dû cantuni di Ginevra. Havi circa 10.000 abbitanti. Lu cumuni pigghia puru li paiseddi di **Conches** e **Granges-Canal** chi si junceru ntî n'unica ntità amminstrativa.

Catigurìa:Cumuni dû cantuni Ginevra
Versoix

**Versoix** è nu cumuni svìzziru dû cantuni di Ginevra. La citati havi circa 12'000 abbitanti e s'affazza supra lu lacu di Ginevra. La cità pigghia lu nomu dû ciumi omònimu chi sinna la fruntera tra lu cantuni di Ginevra e lu Cantuni Vaud.

Catigurìa:Cumuni dû cantuni Ginevra
Versoix (ciumi)

[thumb|300px|La Versoix ntê vicinanzi dâ [Versoix|cità omònima.]]
La **Versoix** è nu ciumi dâ Svìzzira. Sipara lu cantuni Vaud dû cantuni di Ginevra. Nesci dâ catina dû Giura e si jetta ntô lacu di Ginevra pi na lunchizza tutali di 21 kilòmitri.

Catigurìa:Ciumi
Carouge

thumb|300px|La chiazza dû mircatu a Carouge.

**Carouge** è nu cumuni svìzziru dû cantuni di Ginevra. La citati havi circa 19.000 abbitanti e fa parti di l'agglumirazzioni di Ginevra.

Catigurìa:Cumuni dû cantuni Ginevra
Cointrin

thumb|300px|L'airoportu ntirnazziunali di Cointrin.

**Cointrin** è na lucalità dâ svìzziru chi duna lu nomu òi a nu quartieri granni di cantuni di Ginevra, puru grazzi all'airoportu di Ginevra chi pigghia lu nomu di *Airoportu di Cointrin*. Amministrativamenti apparteni ô cumuni di Meyrin pi lu cchiossai ma lu quartieri è spartutu puru a àutri cumuni dû cantuni.

Catigurìa:Cumuni dû cantuni Ginevra
Satigny

thumb|300px|Viduta dû paiseddu.

**Satigny** è nu cumuni svìzziru dû cantuni di Ginevra. Lu paisi havi circa 3'000 abbitanti e fa parti di l'agglumirazzioni di Ginevra, truvànnusi ntê campagni ntê vicinanzi dâ capitali dû cantuni. 

## Autri pruggetti

Catigurìa:Cumuni dû cantuni Ginevra
Gamay

Lu **Gamay** è nu vitignu russu autuctunu dâ Burgogna. S'attrova puru ntâ Svizzira unni ntô cantuni di Ginevra duna lu nomu ô vinu omònimu e n Italia. N Francia veni ustu pô Beaujolais.

Catigurìa:Vinu
Beaujolais

Lu **Beaujolais** è na qualità di vinu assai apprizzata pi lu sò sapuri di vinu aduci, chi si cunsuma ô principiu dû vernu quannu lu mustu finisci di dari lu vinu. 

Catigurìa:Vinu
Predore

**Predore** è nna città di 1.886 abbitanti dâ pruvincia di Bèrgamu e ca s'attrova ntâ Lummardìa. 

Catigurìa:Cumuna dâ pruvincia di Bèrgamu
Poitou-Charentes

thumb|300px|Lu Poitou-Charentes ntâ carta dâ Francia.

Lu **Poitou-Charentes** è na riggiuni dâ Francia. La capitali è Poitiers. Havi na supirfici di 25809 km quatrati e na pupulazzioni di circa 1'740'000 abbitanti. Si cumponi di di quattru dipartimenta.

Catigurìa:Riggiuni francisi
Poitiers

thumb|right|300px|Viduta di Poitiers.

**Poitiers** è na citati dâ Francia, capuluòcu dâ Riggiuni dû Poitou-Charentes. Havi circa 89.000 abbitanti.

## Talia puru
* Cummattimentu di Poitiers

Catigurìa:Citati dâ Francia
Cummattimentu di Poitiers

thumb|300px|Lu cummattimentu di Poitiers ntî nu quatru dû XIX sèculu.
Lu **cummattimentu di Poitiers** vitti taliàrisi l'unu contra l'autru l'esercitu francu di Carlu Marteddu e l'esercitu di Al-Andalus, nu jornu nditirminatu dû misi di uttùviru dû 732. Ô cummattimentu participaru diversi dicini di migghiara di surdati di ognuna dî du' banni. S'accapau cu na dicisiva vittoria dî franchi, e marcau la fini di lu tintativu di espansioni mussurmana n Francia. Diversi migghiara foru lu morti dî du' banni tra cui l'emiru di Al-Andalus.

Catigurìa:Cummattimenti
Alvernia

thumb|300px|L'Alvernia.

L**Alvernia** (n francisi **Auvergne**) è una dî riggiuni dâ Francia. Havi circa 1340000 abbitanti e la capitali è Clermont-Ferrand. La riggiuni è spartuta amministrativamenti ntî cuatru dipartimenta.

Catigurìa:Riggiuni francisi
Franca Cuntìa

thumb|300px|La Francia Cuntìa.

La **Franca Cuntìa** è una dî riggiuni dâ Francia.

## Giografìa
Havi circa 1.340.000 abbitanti e la capitali è Besançon. La riggiuni è spartuta amministrativamenti ntî cuatru dipartimenta.

Catigurìa:Francia
Limusinu

thumb|300px|Lu Limusinu.

Lu **Limusinu** (n francisi **Limousin**) è una dî riggiuni dâ Francia. Havi circa 737000 abbitanti e la capitali è Limoges. La riggiuni è spartuta amministrativamenti n tri dipartimenta.

Catigurìa:Riggiuni francisi
Nord-Passu di Calais

thumb|300px|Lu Nord-Passu di Calais.

Lu **Nord-Passu di Calais** (n francisi **Nord-Pas-de-Calais**) è una dî riggiuni dâ Francia. Havi circa 4'000'000 d'abbitanti e la capitali è Lille. La riggiuni è spartuta amministrativamenti n dui dipartimenta.

Catigurìa:Riggiuni francisi
Paisi dâ Loira

thumb|300px|Lu Limusinu.

Li **Paisi dâ Loira** (n francisi **Pays de la Loire**) è una dî riggiuni dâ Francia. Havi circa 3'550'000 d'abbitanti e la capitali è Nantes. La riggiuni è spartuta amministrativamenti n cincu dipartimenta.

Catigurìa:Riggiuni francisi
Rudanu-Alpi

thumb|300px|Lu Rudanu-Alpi.

Lu **Rudanu-Alpi** (n francisi **Rhône-Alpes**) è una dî riggiuni dâ Francia. Havi circa 6'050'000 abbitanti supra na supirfici di 43698 km quatrati. La capitali è Lioni. La riggiuni è spartuta amministrativamenti n ottu dipartimenta.

## Autri citati

*Annecy
*Chamonix
*Chambéry
*Evian
*Grenoble
*Thonon
*Valence

Catigurìa:Riggiuni francisi
Picardia

thumb|300px|La Picardia.

La **Picardia** (n francisi **Picardie**) è una dî riggiuni dâ Francia. Havi circa 1'900'000 abbitanti supra na supirfici di 19399 km quatrati. La capitali è Amiens. La riggiuni è spartuta amministrativamenti n tri dipartimenta.

Catigurìa:Riggiuni francisi
Giustu Piu

**Giustu Piu** (Castelfrancu Venetu, 11 di jinnaru 1926) è nu cumpusituri e violinista talianu. Travagghiau tra l'autri cosi cu Francu Battiatu.

Piu, Giustu
Fra Simuni di Lintini

**Fra Simuni di Lintini** (Lintini XIV sèculu) fu cappiddanu dû Re di Sicilia Fidiricu III lu Sìmprici. Ntô 1358 scrivi la sò *[[La conquesta di Sichilia fatta per li Normandi|La conquesta di Sichilia fatta per li Normandi translatata per frati Simuni da Lentini]]*, unu dî ducumenta cchiù mpurtanti n sicilianu anticu scrittu.

## Liami web

*Lu manuscrittu n sicilianu anticu.
*Nutizzi e manuscritti traduciuti n italianu

Simuni di Lintini
La conquesta di Sichilia fatta per li Normandi

Siddu hai prubbremi a lèggiri ntî sta furma, munci ccà:Testu no stilizzatu.

## Bibbliografìa

*Simone da Lentini (frate), *La conquesta di Sichilia fatta per li Normandi translatata per frati Simuni da lentini* (a cura di Giuseppe Rossi-Taibbi, Palermo, Centro di studi filologici e linguistici siciliani, 1954.

Catigurìa:Sicilianu anticu
Catigurìa:Lingua siciliana
Catigurìa:Storia siciliana
Association of Tennis Professionals

L' **ATP** (acrònimu di **Association of Tennis Professionals**) è l'assuciazzioni dî jucatura prufissiunisti di tennis di tuttu lu munnu. chi riunisce i giocatori professionisti di tennis di tutto il mondo. 

L' **ATP** è rispunsabbili di ridìggiri la classifica ufficiali dî jucatura di tennis, la cussidditta *classifica ATP*, basannusi supra li punteggia ca li jucatura agghicanu a varagnari agghicannu ntê vari fasi dî vari turnea ufficiali.

Catigurìa:Tennis
Francesca Schiavone

**Francesca Schiavone**, (Milanu, 23 di giugnu 1980) è na tinnista italiana. Fu vincitrici du Roland Garros 'nto 2010. L'annu addoppu arrivau in finali, ma pirdiu.

## Viciti puru
*Spurtivi cèlibbri

Schiavone, Francesca
Schiavone, Francesca
Schiavone, Francesca
Cicladi

thumb|300px|Li Cicladi si pusizzionanu a nord-ovest dû mari Eggeu.
L'ìsuli grechi dî **Cìcladi** sunnu n'arcipèlacu dû mari Eggeu. Li circa 220 isuli sunnu abbitati di circa 120000 abbitanti. Tra l'ìsuli cchiù mpurtanti ci sunnu chiddi di Mikonos, di Milos, Santorini, Nassu e di Kea, l'isula abbitata cchiù vicina ô cuntinenti. 

Catigurìa:Grecia
Kea

**Kea** o **Tsia** è n'ìsula greca dî Cicladi, ntô mari Eggeu. S'attrova a n'ura di traghettu di l'estrmità urintali di la pinisula greca di l'Attica.

L'isula di na lunchizza di circa 40 km e di na larichizza di circa 20 km è abbitata di circa 3000 abbitanti. Li cchiossai abbitanu a Korissia, la cità ntâ costa uccidintali n cui li traghetta attraccunu; a Iulida la capitali (*kora*) chi s'attrova a na dicina di chilomitri dû portu di Korissia, e a Vurkari nu villaggiu di piscatura ntâ costa di tramuntana, e chi havi puru nu porticciolu turisticu.

Vicinu Iulida s'attrova na statua gicanti di nu liuni dû VI sèculu a.C., lu munumentu anticu cchiù mpurtanti di l'isula.

Catigurìa:Ìsuli dâ Grecia
Korissia

thumb|300px|Lu paiseddu e lu portu.
**Korissia** è nu paiseddu di l'isula di Kea di circa 500 abbitanti. Lu portu rapprisenta lu puntu principali d'atraccu dî traghetta chi agghicanu a Kea.

Catigurìa:Grecia
Vurkari

**Vurkari** è nu paiseddu di l'isula di Kea di circa 300 abbitanti. Lu purticeddu turisticu rapprisenta lu puntu principali d'attraccu dî barchi privati chi agghicanu a Kea.

Catigurìa:Grecia
Iulida

thumb|300px|Viduta di Iulida.
**Iulida** è la capitali di l'isula greca di Kea. S'attrova supra nu cozzu, ammeru lu centru di l'isula, a na dicina di kilòmitri dû portu principali di Korissia.

Catigurìa:Citati dâ Grecia
Santorini

**Santorini** è n'ìsula greca dû Mari Eggeu miridiunali. L'isula, chi fa parti di l'arcipelacu dê Cicladi, subbìu trasfurmazzioni giugrafichi assai mpurtanti cu lu scoppiu di nu vurcanu a mità dû II millenniu a.C.

L'isula havi na pupulazzioni di circa 13000 abbitanti.

Catigurìa:Ìsuli dâ Grecia
Alici

thumb|300px|Alici ntô 2009.
**Alici**, psudònimu di **Carla Bissi** (Forlì 26 di sittèmmiru 1954) è na cantanti italiana, attiva già di lu 1971. Si fici canusciri ntô 1981 vincennu lu Festival di Sanremu câ canzuni *Per Elisa*.

Catigurìa:Biografìi
Catigurìa:Nasciuti ntô 1954
Battarìa (accumulaturi)

Na **battarìa** o **battirìa** è n'accumulaturi di enirgìa elettrica chi si cumponi di diversi celluli elettruchìmichi. Battirìi sunnu usati ntî ogni stigghiu chi si usa n muvumentu, o chi nun si pò culligari facirmenti â riti elettrica.

Esempi di applicazzioni di battirii s'attrovanu ntî l'alimintazzioni dî tilifunina, pê telecumandi dî tilivisioni, litturi di DVD, o dicoder, o ancora pi l'alimintazzioni dû circuitu elettricu dê màchini.

Catigurìa:Ticnoluggìa
Tilifuninu

Nu **tilifuninu** o **tilèfunu cillulari** è nu tilèfunu chi si porta ntâ sacchetta, e chi pirmetti di tràsiri n cumunicazzioni cu àutri utilizzatura dâ riti tilifònica, senza bisognu di passari di n'attaccu chê fila.

L'usu dî tilifunina s'accuminzau a diffunniri â fini dû XX sèculu. Ntê primi anni dû XXI sèculu, la pircintuali di utilizzatura ntô munnu tocca quasi lu 100%. 

L'usu dû telefuninu fu rivuluzziunatu cu la mminzioni dû primu smartphone ntô 2007, chi evitannu l'usu di na tastiera fisica e usannu nu schermu assai cchiù granni pirmisi nu nummuru di funzioni assai cchiù mpurtanti.

Catigurìa:Ticnoluggìa
Bannera liechtensteiner

La **bannera liechtensteiner** (***Flagge Liechtensteins*** n tudiscu) cunsisti di dui banni urizzuntali pari, chidda di supra di culuri blè e chidda di sutta di culuri russu. N àutu a manca cc'è la curuna sìmmulu dû principatu. È la bannera ufficiali dû Liechtenstein di lu 24 di giugnu 1937, puru siddu la bannera già esistìa di lu 1921. Nfatti la bannera fu mudificata cu la junciuta di la curuna doppu li Jochi Ulimpichi dû 1936 quannu si nutò ca chissa avìa na forti assumigghianza cu chidda di Haiti. La curuna fu canciata arreri ntô 1982.

## Lijami nterni
* Liechtenstein
* Bannera

## Lijami di fora

Catigurìa:Banneri
Bannera lituana

La **bannera lituana** (chiamata ***Lietuvos vėliava*** n lituanu), cunsisti di tri banni urizzuntali pari di culuri giarnu, verdi e russu. È la bannera ufficiali di la Lituania di lu 20 di marzu 1989.

## Urìggini
La bannera nascìu ntô 1918, annu di la nnipinnenza lituana, cu prupurziuni 2:3. Aduttata comu bannera nazziunali nzinu ô 1940 quannu fu annittuta a l'URSS, doppu la nova nnipinnenza di lu 1989 la prupurziuni fu 1:2 nzinu ô 2004 e doppu addivintò 3:5.

## Lijami nterni
* Lituania
* Bannera

## Lijami di fora

Catigurìa:Banneri
Bannera lussemburgisa

La **bannera lussemburgisa** (***Lëtzebuerger Fändel*** n lussemburgisi), cunsisti di tri banni urizzuntali pari di culuri russu, jancu e cilesti. È la bannera ufficiali di lu Lussemburgu di lu 23 di giugnu 1972. È assai simili a la bannera ulannisa.

## Urìggini
La bannera accussì comu la canuscemu òi nascìu lu 12 di giugnu dû 1845, li culura mmeci nasceru duranti la rivuluzzioni belgica ntô 1830 e rapprisentanu chiddi di la vecchia aràldica di li duchi di Lussemburgu.

## Lijami nterni
* Lussemburgu
* Bannera

## Lijami di fora

Catigurìa:Banneri
Bannera maltisa

La **bannera maltisa** è nu biculuri jancu (a manca) e russu cu la Cruci di Reghi Giorgiu, burdata di russu, n àutu a manca. È la bannera ufficiali di Malta di lu 21 di sittèmmiru 1964.

## Urìggini
Tradizziuni voli ca li culura arripigghianu chiddi di lu drappu riali di Ruggeru I di Sicilia e dunati a Malta ntô 1091. La cruci mmeci veni di la forza e lu curaggiu addimustrati di li maltisi duranti la Secunna Guerra Munniali.

## Lijami nterni
* Malta
* Bannera

## Lijami di fora

Catigurìa:Banneri
Zermatt

thumb|300px|Zermatt.

**Zermatt** è nu cumuni svizziru chi s'attrova ntô cantuni dû Vallisi, a circa 1.600 metri di altitùdini. Havi circa 6.600 abbitanti. E' na stazzioni di muntagna assai sviluppata dû puntu di vista turisticu, già a partiri di lu XIX sèculu. La sò vicinanza cô Cirvinu, la muntagna cchiù canusciuta dâ Svizzira, e chi sinna lu cunfini câ Valli d'Aosta, ni fa nu puntu di attrazzioni turistica assai mpurtanti.

Catigurìa:Cumuni dû cantuni Vallisi
Academia de la Llingua Asturiana

[thumb|350px|Sedi attuali dâ accademia a [Uviedu]]
thumb|right|200px|Antica sedi dâ academia

L**Academia de la Llingua Asturiana** ('n sicilianu **Accademia dâ lingua asturiana**) è na stituzzioni dû Guvernu Asturianu (Consejo de Gobierno del Principado de Asturias) ca havi pi fini la difisa, la prumuzzioni e lu studiu dâ lingua asturiana.

L'ubbittivi principali sunnu la tutela dâ lingua, circannu di prumòviri l'utilizzu di l'asturianu ntâ pupulazioni, pi putiri tutilari la cultura di l'Asturi. L'ubbittivu di l'accademia è macari chiddu di studiari e nurmalizzari la lingua circannu di sviluppari un dizziunariu cumuni tra tutti li varitati d'asturianu.

Li primi attistazzioni di l**'ALLA**, comu veni nurmarmenti accurzatu lu nomu **A**cademia de la **Ll**ingua **A**sturiana, cumpàrinu ntô sèculu XVIII quannu Gaspar Melchor de Jovellanos e Carlos González de Posada discurreru, ntê sò littri, dâ ntinzioni di criari na stituzzioni ca putissi tutilari la lingua asturiana.

Catigurìa:Asturi
Catigurìa:Linguistica
Cirvinu

[thumb|300px|Lu Cirvinu vistu di [Zermatt.]]
Lu ** Cirvinu** è na muntagna dâ catina di l'Alpi. Di n'altitudini di circa 4476 metri, la muntagna sinna la fruntera tra l'Italia e la Svizzira, La sò forma triangulari quasi pirfetta ni fa na muntagna chi s'arricanusci assai facirmenti.

Catigurìa:Svìzzira
Fidirazzioni

La **fidirazzioni** è un tipu d'urganizzazzioni pulìtica. È n'unioni ntra diversi stati suvrani ca adòttanu na custituzzioni cumuni. Lu mudellu abbituali è la custituzzioni dî Stati Uniti, scritta ntô 1787. Na fidirazzioni nun s'havi a pigghiari pi na cunfidirazzioni: la diffirenza ntra li dui è ca nta na cunfidirazzioni, statu fidirali nun ci nn'è. Li stati fidirali nun s'hannu a pigghiari mancu pi stati unitari dicintralizzati o riggiunalisti, comu la Spagna.

Nu statu fidirali havi tri carattarìstichi:
* la **suvrappusizzioni**: lu livellu fidirali e chiddu nazziunali si suvrappòninu. Esìstinu dunca dui òrdini giurìdici, ogni statu avennu na custituzzioni propia, e na corti suprema, ecc.
* la **participazzioni** a l'esicutivu e a lu liggislativu fidirali. Esisti sempri nta nu statu fidirali na càmmira ntô parramentu pi rapprisintari di manera aguali ogni statu. N'esempiu di stu gèniri di càmmira è lu Sinatu dî Stati Uniti, ntâ quali ogni statu manna dui sinatura. La participazzioni a l'esicutivu è chiù limmitata, n ginirali. Lu megghiu esempiu s'attrova n Svìzzira, unni li membra di l'esicutivu rapprisèntanu un cantuni, e unni c'è un sistema di giru tra li cantuna. Ntê Stati Uniti, lu modu d'elizzioni di lu prisidenti è midemma na manera di fari participari li stati a l'esicutivu fidirali. Pâ participazzioni, voli diri macari ca li stati partècipanu a lu putiri custituenti.
* l**'autunumìa**: ogni statu havi lu sò guvernu propiu, e li sò liggi propi. La custituzzioni fidirali, ca servi puru di pattu, fà la lista di li cumpitenzi di lu guvernu fidirali e di li stati ca fòrmanu la fidirazzioni. Na corti suprema havi a prununzàrisi supra li cunfritti ntra lu statu fidirali e li stati.

## Esempi di stati fidirali

*Girmania
*Bergiu
*Stati Uniti
*Australia
*Svìzzira
*Niggeria
*ecc.

Catigurìa:Pulìtica
Aar

L**'Aar** (o **Aare**) è un ciumi dâ Svìzzira. È longu 288 km (secunnu àutri rifirimenti fussi longu 295 km). Ntô passatu l'Aar era nu ciumi mpurtanti pû tràfficu.

Catigurìa:Giugrafìa
Catigurìa:Svìzzira
Magnitismu

Lu **magnetismu** è la parti di l'elettrumagnetismu ca studia li campi magnetici. 

La forma cchiù camnusciuta di magnetismu è lu ferrumagnetismu chi si carattirizza di nu matiriali naturali di tipu firrusu (la calamita) capaci di prudùciri lu sò propriu campu magneticu.

Catigurìa:Fìsica
Calamita

Nu **magneti** o **calamita** è nu corpu ca pruduci nu campu magneticu. Lu nomu diriva dû grecu μαγνήτης λίθος , cioè "petra di Magnesia", dû nomu di na lucalità di l'Asia Minuri, canusciuta ntî l'antichità pi li sò dipositi di magnetiti, lu minirali di cui è strattu.

Catigurìa:Minirali
IHS

**IHS** è un monugramma di Gisù Cristu. Cunzisti nta na cumminazzioni di littri di l'arfabbetu grecu o di l'arfabbetu latinu ca fòrmanu n'accurzatura di lu nomu di Gisù Cristu. Pirchissu, IHS è tradizziunarmenti usatu comu nu sìmmulu cristianu.

Ntâ tradizzioni cattòlica, IHS diriva di li tri primi littri di lu nomu grecu di Gisù: iota-eta-sigma. Si pò nutari ca la littra greca *eta* fu traslittrata cu la littra latina H, facirmenti pirchì ci hannu na grafìa sìmuli.

"IHS" è ntrippitatu di sòlitu comu l'accurzatura di *[[Iesus Hominum Salvator]]* ("Gisù, sarvaturi di l'omu", n latinu) o comu l'accurzatura di *[[in hoc signo vinces]]*, assuciata allura a la visioni di Custantinu lu Granni.

## Nta l'Italia
Ntâ Tuscana cuntinintali e nta chidda nzulari (p'esempiu l'Ìsula dâ Maddalena) lu monugramma *IHS* s'attrova di sòlitu ntê casi antichi.

Catigurìa:Cristianèsimu
Catigurìa:Riliggiuni
Democritu

thumb|Bustu di Democritu.
**Democritu** (n grecu **Δημόκριτος**, nasciutu a Abdera, versu lu 460 a.C. – mortu versu lu 370 a.C.) fu nu filòsufu grecu anticu presocraticu. Allievu di Leucippu fu lu funnaturi di la tiuria atomica. E' praticamenti mpussibbili di cerniri li idei chi si ponnu attribbuiri a Dimocritu di chddi dû sò mastru.

Catigurìa:Filusufìa antica
Catigurìa:Filusufìa
Catigurìa:Filòsufi greci
Catigurìa:Biografìi
Leucippu

thumb|Ritrattu di Leucippu.
**Leucippu**  (n grecu Δημόκριτος) (Miletu, prima mitati dû V sèculu a.C. – terzu quartu dû V sèculu a.C.) fu nu filòsufu grecu anticu presocraticu. Mastru di Democritu fu lu co-funnaturi di la tiuria atomica. E' praticamenti mpussibbili di cerniri li idei chi si ponnu attribbuiri a Leucippu di chddi dû sò picciottu. 

Catigurìa:Filusufìa
Catigurìa:Filòsufi greci
Catigurìa:Biografìi
Abdera

thumb|300px|Li ruvini dâ cità.
**Abdera** (Άβδηρα) fu na cità di l'Antica Grecia chi s'attrova ntâ costa dâ Tracia, ntô nord di l'attuali Grecia, vicinu la fuci dû ciumi Nestos. Versu lu III sèculu la cità s'appi a spustari pirchì lu portu supra cui si funnava la sò ecunumìa si Jinchìu a picca a picca di rina. La cità nova, cuntinuau  a vìviri sutta lu mpiru bizzantinu e fu abbannunata di l'abbitanti all'èbbica uttumana.

Catigurìa:Grecia antica
Titu Lucrezziu Caru

thumb|300px|Lu fruntispizziu dû ''De Rerum Natura'' ntî n'edizzioni ngrisi dû XVII sèculu. 
**Titu Lucrezziu Caru** (n latinu **Titus Lucretius Carus**; Campania, 98 a.C. o 96 a.C. – Roma, 55 a.C. o 53 a.C.) fu nu pueta e filosufu rumanu. Ntô sò puema *De Rerum Natura* (ca si pò tradùciri cu *Di la natura dî cosi*) parra dî tiurìi filusòfichi cchiù cunvincenti di l'èbbica e m particulari fu lu filòsufu rumanu chi cuntribbuiu a fari canusciri la tiuria atomica ntâ Roma Antica.

Lucrezziu Caru, Titu
Lucrezziu Caru, Titu
Lucrezziu Caru, Titu
Lucrezziu Caru, Titu
Lucrezziu Caru, Titu
Nestos

Lu ciumi **Nestos** o **Mesta** è nu ciumi dâ Grecia e dâ Bulgaria di circa 220 km di lunchizza. Nasci a circa 2200 metri di altitùdini.

Catigurìa:Grecia
Catigurìa:Bulgarìa
Bannera muldava

La **bannera muldava** cunsisti di tri banni virticali pari di culuri blè, giarnu e russu cu lu stimma muldavu ô centru (n'àcula ca teni nu scudu unni cc'è na testa di Uru). È la bannera ufficiali di la Muldavia di lu 17 di maiu 1990. È assai simili a chiddi di la Rumanìa (pi quistiuni storichi), di lu Ciad e di l'Andorra.

## Urìggini

## Lijami nterni
* Muldavia
* Bannera

## Lijami di fora

Catigurìa:Banneri
Samu (cità)

**Vathý** o **Vathi** oppuru **Samu** è la capitali di l'ìsula di Samu. Havi na pupulazzioni di circa 6000 abbitanti.

Catigurìa:Citati dâ Grecia
Bannera munachisa

La **bannera munachisa** è nu sèmprici biculuri russu (supra) e jancu (sutta). È la bannera ufficiali dû Principatu di Mònacu di lu 4 di aprili 1881. È para para a chidda di l'Indunesia e assai simili a chidda di la Pulonia, sulu cu culura mmertiti.

## Urìggini
Russu e jancu sunnu li culura aràldichi di la famigghia Grimaldi di lu 1339 ma chissi hannu avutu vari dispusizzioni nnû tempu furmannu diffirenti banneri.

## Lijami nterni
* Principatu di Mònacu
* Bannera

## Lijami di fora

Catigurìa:Banneri
Bannera muntinigrina

La **bannera muntinigrina** (***Застава Црне Горе*** n muntinigrinu) è russa, burdata di oru, cu l'àcula bicìfala di culuri oru, suvrastata di la curuna di la dinastìa Petrovič-Nejgoš, ca teni ntra li zampi lu scutu di la famigghia Petrovič. E' la bannera ufficiali di lu Montenegru di lu 13 di giugnettu 2004.

## Lijami nterni
*Montenegru
*Bannera

## Lijami di fora

Catigurìa:Banneri
Genucidiu di l'Armeni

L'esprissioni **Genucidiu armenu** si rifirisci a du' fasi liati di la storia dî lutti tra turchi e armeni, una ntô 1894-1896 e la secunna ntô 1915-1916, e chi purtaru â scumparuta quasi tutali di na minuranza armena ca ntô 1890 era stimata dû cuvernu uttumanu a circa 1'500'000 ndividui.

Catigurìa:Turchìa
Catigurìa:Armenia
Catigurìa:Storia
José Saramago

**José de Sousa Saramago** (Azinhaga, 16 di nuvèmmiru 1922 – Tías, 18 di giugnu 2010) fu nu scritturi, pueta e criticu littirariu purtughisi, premiu Nobel pâ littiratura ntô 1998.

Auturi dichiaratamenti àtiu, José Saramgao agghicau ô successi cu libbri comu *L'annu dâ morti di Ricardo Reis*, *La zattira di petra*, *Storia di l'ssediu di Lisbona* e lu cuntruversu *Vangelu secunnu Gghesù*.

Saramago, José
Saramago, José
Saramago, José
Saramago, José
Samu

**Samu** (o **Samos**) è n'ìsula dâ Grecia. S'attrova ntô mari Eggeu, vicinu â costa dâ Turchìa. Havi na supirfici di 468 km quatrati e na pupulazzioni di circa 33800 abbitanti. La capitali è la cità di Samu.

Catigurìa:Ìsuli dâ Grecia
Golegã

**Golegã** è nu cumuni dû Purtugallu. Havi circa 5700 abbitanti. E' lu cumuni di nascita dû scritturi José Saramago, premiu Nobel pâ littiratura ntô 1998.

Catigurìa:Portugallu
Tías

**Tías** è nu cumuni dâ Spagna. Havi circa 12800 abbitanti eggh'è situatu ntâ cumunità autònuma dî Canari.

Catigurìa:Spagna
Prubblema dê setti ponti di Königsberg

Lu **prubblema dî setti ponti di Königsberg** è nu prubblema di topoluggìa furmulatu all'inizziu dû XVIII sèculu. Pigghia spuntu dâ carta dâ cità prussiana di Königsberg (attuarmenti addivintau na cità russa cô nomu di Kaliningrad). All'èbbica lu centru dâ cità era attravirsatu di na seri di ponti chi culligavunu nu quartieri situatu ntî n'isuledda di nu ciumi cu l'autri quartieri, spartuti di canali e culligati di setti ponti. Lu prubblema è: "Cchi è, si pò pàrtiri di nu puntu unnegghiè e agghicari ô stissu puntu, attravirsannu tutti li setti ponti dâ cità sulu na vota?''.

Lu prubblema ca si pò furmulari puru n termini dâ tiuria dî grafi fu risurvutu di Liunardu Euleru ntô 1735. Euleru, ca all'èbbica era prufissuri di matimatica a San Pietrubburgu, dimustrau ca d'unneggh'è, è mpussibbili d'agghicari ô punti di partenza attravirsannu sulu na vota tutti li setti ponti.

Catigurìa:Matimàtica
Pachuca de Soto

**Pachuca** (nomu ufficiali *Pachuca de Soto*, n otomí: **'Njünthe**') (prun. siciliana Paciuca) è na citati (275,578 ab.) dû Messicu centru-miridiunali, capitali dû statu di Hidalgo e dû cumuni omònimu; havi na pupulazzioni di 267,751 abbitanti, s'attrova a 96&nbsp;km a nord di Citati dû Mèssicu e sta n'altitudini di 2,400 o 2,800 metri supra ô liveddu dû mari. È canusciuta pupularmenti pi li abbitanti dâ citati comu "*la bedda vivaci*", vistu ca ntra giugnu ed uttùviru agghicanu venti nzinu a lu 75&nbsp;km/h ca vennu di nordest. A li sò abbitanti è canasciuta comu "Pachuqueños".
Pachuca faci parti di unu dî centri minirari cchiù mpurtanti dû Messicu, e sibbeni l'attivitati pruduttiva s'havi avvasciatu ntî li ùrtimi dicadi, qualegghiè ammintuazzioni dâ citati è strittamenti rilazziunata cû sitturi minirariu: ca nfatti è unni pâ prima vota si usò lu metudu di amargamizzazzioni pi l'uttinimentu di l'argentu. È chiossai la naca dû càuciu n Messicu e è assai canusciuta pi la sò gastrunumìa, nni l'accizzioni pricisa pi li "*panzarotti*".

Catigurìa:Mèssicu
Topoluggìa

La **topoluggìa** è lu studiu dî pruprità giomètrichi di fijuri e dî formi ca nun càncianu n sèquitu a na trasfurnazzioni senza strazzati, o ncuddaturi.

## Talia puru

* Prubblema dê setti ponti di Königsberg

Topoluggìa
Tiuria dî grafi

Ntâ matimàtica, nfurmatica, e n particulari ntâ giumitrìa cumminatoria, li **grafi** sunnu uggetti discreti ca pirmettunu di schimatizzari na varità granni di situazzioni e di prucessi, e spissu di cunsintiri di l'analizzari n termini quantitativi e alguritmici.

matematica, in informatica e, più in particolare, in geometria combinatoria, i grafi sono oggetti discreti che permettono di schematizzare una grande varietà di situazioni e di processi e spesso di consentire di analizzarli in termini quantitativi ed algoritmici.

Nu grafu veni raprisintatu cu punti, ca rapprisentanu li ruppa e segmenti o arcu di curvi ca cullèganu du' ruppa. Lu pusizzionamentu dî ruppa e la forma di l'archi nun è mpurtnati, ma chiddu ca cunta sunnu sulu li rialzzioni ntra iddi.

## Talia puru

* Prubblema dê setti ponti di Königsberg

Catigurìa:Matimàtica
Catigurìa:Tiurìi
Bannera nurviggisa

La **bannera nurviggisa** (chiamata ***Norges flagg*** n nurviggisi) havi na cruci blè, burdata di jancu, n campu russu, c'agghica nzinu a li bordi di la bannera e havi lu vrazzu virticali spustatu n'anticchia agghiri manca. La struttura di sta bannera, riprupunuta videmma ntî li banneri scannìnavi di la Svezzia, di la Islannia e ntî àutri banneri di ddà riggiuni, ultra ca n chidda di la Finlandia, arripigghia chidda cchiù antica di la Danimarca. E' la bannera ufficiali di la Nurveggia di lu 13 di giugnettu 1821.

## Lijami nterni
* Nurveggia
* Bannera

## Lijami di fora

Catigurìa:Banneri
Atle Selberg

thumb|300px|Ritrattu di Atle Selberg.
**Atle Selberg** (Langesund, Norvegia, 17 di giugnu 1917 – Princeton, New Jersey, 6 di austu 2007) fu nu matimaticu nurviggisi. La sò fama è liata ê sò travagghi supra la tiurìa dî nùmmura e supra l'ipotesi di Riemann. E' cunsidiratu lu patri dâ tecnica dî criveddi usata n matimatica.

Ntô 1948 dimustrau lu tiurema dî nùmmura primi pi la prima vota di manera elimintari, n cuntimpurania cu Paul Erdős. Ntô 1950 vinciu lu midaglia Fields, massimu ricanuscimentu pi nu matimaticu.

Selberg, Atle
Selberg, Atle
Selberg, Atle
Ipòtisi di Riemann

L' **ipòtisi di Riemann** è nu cèlibbri prubblema matimaticu ancora senza suluzzioni. Lu prubblema tratta di la funzioni zeta di Riemann, difinuta comu

\zeta(s)=\sum_{k=1}^\infty\frac1{k^s}


Sta funzioni, ca n principiu è difinuta sulu quannu la parti riali (innicata cu la funzioni \textrm{Re}) dâ variabbili cumplessa *s* è cchiù granni di 1, si po pruluncari di manera meromorfa ntî tuttu lu pianu cumplessu.

L'ipotisi di Riemann dici ca li sulu suluzzioni di l'equazzioni \zeta(s)=0 pi 0 s'attrovanu ntâ linia \textrm{Re}(s)=\frac12.
Lu prubblema fu prupunutu dû matimaticu tidescu Bernhard Riemann. Esisti puru na forma giniralizzata di l'ipotisi di Riemann.

Catigurìa:Matimàtica
Neva

thumb|300px|Lu cursu dâ Neva.

La **Neva** è nu ciumi dâ Russia uccidintali. E' longu sulu 74 chilòmitri e scula dû lacu Ladoga ô mari Balticu, unni si jetta a la autizza dâ citati di San Pietruburgu.

Catigurìa:Ciumi dâ Russia
Epicuru

thumb|300px|Epicuru.
**Epicuru** (Samu, 341 a.C. – Ateni, 271 a.C.) fu nu filosufu grecu anticu. Fu lu funnaturi di una dî scoli cchiù granni di l'età ellinistica e rumana, l'epicureismu, chi si diffunnìu dû IV sèculu nzinu ô II sèculu d.C. 

Catigurìa:Biografìi
Langesund

thumb|300px|Viduta di Langesund.
**Langesund** è na cità dâ Nurveggia di circa 5500 abbitanti. 

Catigurìa:Norveggia
Midagghia Fields

La **midagghia Fields** è lu massimu ricanuscimentu scientificu ca veni dunatu a nu matimaticu pi na sò scuperta ca cuntribbuisci a n'avanzamentu mpurtanti ntâ matimatica. Siddu si teni cuntu ca nun esisti nu premiu Nobel pâ matimatica, la midagghia Fields è ntî nu certu sensu l'equivalenti dû premiu Nobel. A diffirenza principali dû premiu Nobel, pirò, la midagghia Fields veni dunata sulu ê matimatici chi hannu cchiù picca di quart'anni, e è assignata ogni quattr'anni.

Catigurìa:Matimàtica
Princeton

thumb|400px|Unu dî palazza cchiù vecchi di Princeton.
**Princeton** è na cità dî Stati Uniti di circa 13000 abbitanti, situata ntô statu dû New Jersey. E' canusciuta suprattuttu pi essiri la sedi di la *Princeton University*, una di l'università cchiù pristiggiusi dû munnu, funnata ntô 1746.

Catigurìa:Stati Uniti
Jameln

**Jameln** è nu cumuni tidescu di circa 1.090 abbitanti, sècunnu lu cenzimentu di 2008. Appartenenti â lu land di Vascia Sassonia.

E' custituitu di 10 paisuzzi tra cui Breselenz, unni nascìu lu matimaticu Bernhard Riemann.

## Autri pruggetti

Catigurìa:Citati dâ Girmania
Funzioni olomorfa

Na **funzioni olomorfa** è na funzioni di variabbili cumplessa a valura cumplessi, difinuta e dirivabbili ntî tuttu nu suttansemi graputu dû pianu cumplessu.

## Esempiu

La funzioni f(s)=e^s è na funzioni olomorfa difinuta ntî tuttu \mathbb C

## Talia puru

* Funzioni merumorfa

Catigurìa:Matimàtica
Funzioni merumorfa

Na **funzioni merumorfa** è na funzioni olomorfa ntî tuttu lu pianu cumplessu, eccettu eventuarmenti nu nsemi di punti isulati, n cui supra ognunu la funzioni havi na sincularità o polu di òrdini finitu. Nu puntu s_0 si chiama polu di ordini n ntô puntu s_0 pâ funzioni di variabbili cumplessa f(s) siddu la funzioni (s-s_0)^nf(s) havi na sincularità eliminabbili ntô puntu s_0, cioé siddu lu limiti

\lim_{s\rightarrow s_{0}}(s-s_0)^nf(s)

esisti eggh'è finutu.

## Esempi

La funzioni f(s)=\frac1s è na funzioni merumorfa supra lu pianu cumplessu.

La funzioni zeta di Riemann, chi è difinuta pi \operatorname{Re} s>1, si pò pruluncari analiticamenti a na funzioni meromorfa.

Catigurìa:Matimàtica
Struzzu

Lu **struzzu** è n'uceddu di diminsioni granni. Pò agghicari nzinu a cchiossai di du' metri di autizza. Nun vola, ma pò agghicari a curriri a na vilucità di circa 70&nbsp;km/h. Vivi n'Africa, supratuttu ntî l'Africa centru-urintali.

Catigurìa:Armali
Pruvincia di Saragozza

**Saragozza** (*Zaragoza* n araunisi e n castigghianu, *Saragossa* n catalanu) è na pruvincia dâ cumunità autònuma di l'Araùna, ntâ Spagna sittintriunali.
 
## Giografìa
Havi cunfini câ pruvincia di Huesca a nord-est, câ Catalogna (pruvinci di Lleida e Tarragona) a est, câ pruvincia di Teruel a sud, câ Castigghia-La Mancia (pruvincia di Guadalajara) a sud-ovest, câ Castigghia e Leon (pruvincia di Soria) a ovest, cu La Rioja e la Navarra a nord-ovest. 

La supirfici è di 17.252 km², la pupulazzioni ntô 2003 era di 880.118 abbitanti. Lu capulocu è Saragozza, àutri centri mpurtanti sunnu Calatayud, Ejea de los Caballeros, Utebo, Tarazona, Caspe, Tauste, La Almunia de Doña Godina, Zuera e Alagón comu si pò vìdiri ntâ tabbedda ripurtata ccà sutta:

## Giamillaggi
La Pruvincia di Saragozza è giamillata cu la Pruvincia di Ascoli Picenu. 

## Talìa puru
* Spagna
* Araùna 

## Lijami cû fora
* Gran Enciclopedia Aragonesa

Catigurìa:Pruvinci spagnoli
Ariuportu di Tan Son Nhat

L**'Ariuportu Tan Son Nhat** è l'ariuportu di Ho Chi Minh City, ntô ripartu di, Vietnam. La lunghizza dâ pista àttiva è 3.800 m, 3.200 m. L'ariuportu havi la capacitati di sèrviri 23.500.000 passaggeri ogni annu.

## Còdici
* Còdici ariupurtuali IATA: SGN
* Còdici ariupurtuali ICAO: VVTS

## Lijami di fora

* Tan Son Nhat Airport Official Website
* Southern Airports Corporation Official Website (SAC)

Tan Son Nhat
Ho Chi Minh City

*Pi àutri significati di "Ho Chi Minh" talia puru [[Ho Chi Minh (disambigua)|ccà]]*

** Ho Chi Minh City** (*Thành phố Hồ Chí Minh*) è la cità cchiù grossa dû Vietnam. Havi na pupulazzioni di circa 7 miliuna d'abbitanti. S'attrova supra la riva dû ciumi Saigon, ntô sud dû Paisi. Lu ciumi dava lu nomu â cità all'èbbica dâ guerra dû Vietnam. Di l'èbbica dâ vittoria dû Nord cumunista, la cità pigghiau lu nomu dû rivuluzziunariu omònimu.

Catigurìa:Vietnam
Ho Chi Minh

*Pi àutri significati di "Ho Chi Minh" talia puru [[Ho Chi Minh (disambigua)|ccà]]*

**Ho Chi Minh** (Hán Nôm, 19 di maiu 1890 – Hanoi, 2 di sittèmmiru 1969) fu nu rivuluzziunariu, primu ministru (1946-1954) e prisidenti (1954-1969) vietnamita.

Appi nu rolu mpurtanti ntâ lotta pâ nnipinnenza dû Vietnam prima e comu prisidenti dû Vietnam dû Nord, filucumunista, n cuntrappusizzioni ô Vietnam dû sud, appujatu di l'amiricani, ca iddu accusau di culunialisti. Doppu ca nu referendum ca iddu avìa prupunutu sfalliu, li dui parti dû Vietnam s'appiru a cummattiri ntî chidad ca è ricurdata comu la guerra dû Vietnam, una dî guerri cchiù sanguinusi doppu la secunna guerra munniali.

Catigurìa:Biografìi
Ho Chi Minh
Ho Chi Minh